**Undervisningsportfolio (skabelon)**

|  |
| --- |
| Navn: |
| Ansat som: |
| Portfolio opdateret den: |
| **Undervisning, vejledning, eksamen og bedømmelse**  Kig gerne i ’det farvede skema’ nedefor under beskrivelserne af kompetencerne A og B.  *Oversigt over undervisnings- og vejledningsaktiviteter de sidste 12 måneder:*  *Hvad, hvem, omfang, hvordan? Tilret gerne med flere/færre rækker i tabellen efter behov.*   |  |  |  |  |  |  |  | | --- | --- | --- | --- | --- | --- | --- | | Kursus / fag | Niveau | ECTS /  antal timer | Form / aktiviteter | Antal deltagere | Eksamensform | Ansvar /  min rolle | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  |   *Supplerende beskrivelse af min undervisning, vejledningsaktiviteter, eksamens- og bedømmelsesarbejde de foregående år. Højst 1.250 anslag.* |
| **Undervisningsevaluering og andet kvalitetsarbejde**  Kig gerne i ’det farvede skema’ nedenfor under kompetence C.  *Beskrivelse af resultater af og opfølgning på undervisningsevalueringer (kvantitative og kvalitative) som jeg har bidraget til de sidste 12 måneder. Gerne suppleret med en kort refleksion over dette arbejde. Højst 1.250 anslag.* |
| **Samarbejde med studerende om lærings- og studiemiljø**  Kig gerne i ’det farvede skema’ nedenfor under kompetence D.  *Uddybning/beskrivelse af (resultater af) samarbejde med studerende om lærings- og studiemiljø, som jeg har indgået i de sidste 12 måneder. Højst 1.250 anslag.* |
| **Samarbejde med kolleger om undervisning og uddannelse**  Kig gerne i ’det farvede skema’ nedenfor under kompetence E.  *Uddybning/beskrivelse af (resultater af) samarbejde med kolleger om læring, undervisning, vejledning eller uddannelse, som jeg har indgået i de sidste 12 måneder. Højst 1.250 anslag.* |
| **Andre relevante kompetencer eller aktiviteter, som ikke er dækket af ovenstående**  *For eksempel bidrag til lærebøger eller andet større undervisningsmateriale, særlige digitaliseringskompetencer, brug af læringsteknologi, udviklingsarbejde, kursus- og uddannelsesledelse eller andet, som jeg gerne vil fremhæve. Højst 1.250 anslag.* |
| **Egen kompetenceudvikling og bidrag til kollegers pædagogisk-didaktiske kompetencer**  Kig gerne i ’det farvede skema’ nedenfor under kompetence F.  *Beskrivelse af og refleksion over, hvordan jeg har arbejdet med egen og kollegers pædagogiske kompetencer de sidste 12 måneder. Det kunne for eksempel være selvstudier, kollegial sparring, deltagelse i kursus eller workshop, netværk, nytænkning af opgaven eller et udviklingsarbejde.*  *Højst 1.250 anslag.* |

**Dansk Ramme for Meritering af Universitetspædagogiske Kompetencer i kondenseret form:**

|  |  |  |  |  |  |
| --- | --- | --- | --- | --- | --- |
| Niveauer |  | **Niveau 1** | **Niveau 2** | **Niveau 3** | **Med særlig opgave** |
| Individuelle kompetencer | **A** | Jeg har bidraget til undervisnings- / vejledningsaktiviteter | Jeg har gennemført hele undervisnings- / vejledningsforløb | Jeg behersker et bredt spektrum af forskellig undervisningspraksis | Jeg tager ansvar for undervisningsudvikling |
| **B** | Jeg har bidraget  til prøver eller bedømmelser | Jeg har gennemført  eksamen eller bedømmelser | Jeg behersker forskellige eksamensformer | Jeg implementerer nye og innovative eksamensformer |
| **C** | Jeg har bidraget til evaluering af egen  undervisning / vejledning | Jeg har med afsæt i evaluering arbejdet med at udvikle  egen praksis | Jeg afprøver nye formater for evaluering af egen praksis | Jeg bidrager systematisk til kvalitetssikring af institutionens praksis |
| Kollektive kompetencer | **D** | Jeg har bidraget til samarbejde med studerende om læringsmiljø | Jeg har samarbejdet med studerende om studiemiljøet | Jeg samarbejder med studerende om at understøtte deres samlede studiemiljø | Jeg samarbejder med studerende om uddannelsesledelse |
| **E** | Jeg har bidraget til et kollegialt samarbejde om undervisning / vejledning | Jeg har samarbejdet med kolleger om  undervisning / vejledning | Jeg påtager mig ansvar for kollegialt samarbejde om udvikling af uddannelsen | Jeg samarbejder med kolleger om forskning i fagdidaktik og uddannelsesudvikling |
| **F** | Jeg har opsøgt ny viden om undervisning / vejledning | Jeg har i samarbejde med andre arbejdet med at udvikle vores praksis | Jeg vejleder yngre kolleger og indgår i peer-to-peer supervision | Jeg leder kollegial kompetence- og kvalitetsudvikling |
| Hvilken viden har jeg  afsæt i? |  | 3-4 udvalgte pædagogiske / didaktiske principper | Fagområdets centrale problemstillinger | Fagområdets pædagogiske positioner og tendenser | Universitetspædagogik  bredt og systematisk |
| Hvor finder jeg hjælp og inspiration? |  | Hos erfarne kolleger  Online How-To-Do-It  Grundkurser på CED | Hos mine vejledere  Grundlitteratur  Universitets-pædagogikum | I mit fagfællesskab  På AU Educate  Specielle kompetenceforløb | Internationale netværk  Egen fordybelse  Samarbejde med CED |

En niveau 2-kompetence indebærer, at man også er kompetent på det tilsvarende niveau 1.

En niveau 3-kompetence indebærer, at man også er kompetent på de tilsvarende niveauer 1 og 2.

**Vejledning til undervisningsportfolio på AU**

Aarhus Universitet ønsker at være et attraktivt universitet for både studerende og ansatte med fremragende uddannelser og engagerende undervisning. Et element i dette er individuel pædagogisk kompetenceudvikling for alle undervisere kombineret med det daglige kollegiale samarbejde om studiemiljø, vejledning, undervisning og uddannelser. Et andet væsentligt element er ledelsens understøttelse og anerkendelse af denne individuelle og kollegiale indsats og meritering af undervisningsopgavens mange elementer. Brug af portfolio på AU må derfor ikke forveksles med strammere rammer for undervisningsplanlægning, logistik eller kontrol. Hensigten er, at Aarhus Universitets portfolio skal danne afsæt for refleksion og fælles drøftelser, der understøtter udvikling, kompetence, samarbejde og anerkendelse på tværs af fakulteter og forskellige fagmiljøer.

Derudover er der i Stillingsstrukturbekendtgørelsen fastlagt, at alle undervisere på danske universiteter løbende og mindst en gang om året skal 1) udarbejde og vedligeholde en undervisningsportfolio og 2) drøfte deres undervisningskompetencer med nærmeste leder.

Universitetsledelsen har drøftet, hvordan AU’s ambitioner for fremragende uddannelser kombineres bedst med kravene fastlagt i Stillingsstrukturen, og besluttet, at alle undervisere på AU skal bruge Dansk Ramme for Meritering af Universitetspædagogiske Kompetencer til at beskrive egne kompetencer i deres undervisningsportfolio. Med afsæt i den løbende portfolio aftales på MUS eller GRUS, hvordan medarbejdernes pædagogisk-didaktiske kompetencer vedligeholdes og udvikles frem mod næste drøftelse.

Dansk Ramme for Meritering af Universitetspædagogiske Kompetencer vises i en kondenseret version på forrige side. Den indeholder tre niveauer (1-3) og en kategori for medarbejdere med særlige uddannelsesopgaver. Rammen skelner mellem tre individuelle kompetencer og tre kollektive kompetencer. Dansk Ramme for Meritering af Universitetspædagogiske Kompetencer bruges både når man skriver en samlende portfolio, der vedlægges ansøgning til VIP-stillinger og når man opdaterer sin løbende undervisningsportfolio.

Omfang af portfolio på AU er højst 3 normalsider (7.500 anslag inkl. mellemrum). Medarbejdere skal forvente at bruge 2 timer hvert år inden MUS på at udarbejde og vedligeholde deres løbende undervisningsportfolio. Dokumentet kan uploades i MitHR som MUS-bilag.

Det enkelte fakultet eller institut kan fastlægge en lokal praksis ud over ovenstående under hensyntagen til kultur og normer, medarbejdernes arbejdsglæde og engagement, hvordan man i fagmiljøet arbejder med anerkendelse og merit for god undervisning/vejledning, samt naturligvis med et blik på hvilke konkrete pædagogisk-didaktiske problemstillinger, der arbejdes med i den aktuelle kontekst.

I forbindelse med, at man søger ansættelse som adjunkt, lektor og professor på AU skal der ud over en undervisningsportfolio også vedlægges CV, bevis for Universitetspædagogikum eller tilsvarende, samt et uddybende ’teaching statement’ som bilag (ud over forskningsdokumentation).

**Bilag med baggrundsviden om bekendtgørelse, ramme og implementering på AU**

**Bekendtgørelseskrav (ny stillingsstruktur)**

Som led i implementering af ny stillingsstruktur på AU skal universitetet justere sin brug af undervisningsportfolio. Den nye bekendtgørelse stiller tre klare krav (citeret ordret nedenfor) af betydning for implementering af en undervisningsportfolio på AU:

1. For alle ansatte med undervisningsforpligtelse gælder, at den ansatte og vedkommendes chef løbende skal drøfte, hvorledes de pædagogisk-didaktiske kompetencer bedst muligt kan vedligeholdes og/eller udvikles i perioden frem mod næste drøftelse.
2. Alle, der underviser, skal udarbejde og løbende vedligeholde en undervisningsportfolio. En undervisningsportfolio er dokumentation af den enkeltes undervisningserfaring og kompetenceudvikling uanset stillingsniveau og ansættelsesgrad. Dokumentation af undervisningserfaring kan være afholdte kurser, forelæsninger og undervisningsforløb, erfaring med vejledning og bedømmelse, samt kursus- og/eller pædagogisk ledelse. Dokumentation af pædagogisk-didaktisk kompetenceudvikling kan være universitetspædagogikum eller tilsvarende pædagogisk-didaktiske forløb eller anden pædagogisk-didaktisk kompetenceudvikling. Herudover kan andre dele være væsentlige for universitetet/instituttet/den enkelte underviser. Det er op til det enkelte universitet at vurdere, om andre dele skal indgå i en undervisningsportfolio og i givet fald hvilke.
3. Ved stillingsopslag til stillinger på lektor- og professorniveau skal en undervisningsportfolio eller tilsvarende dokumentation for undervisningserfaring og -kvalifikationer indgå i bedømmelsen af, hvorvidt en ansøger er kvalificeret. Det forudsættes, at ansøgeren har et universitetspædagogikum eller tilsvarende. Hvis universitetet i særlige tilfælde vil ansætte en ansøger, der forskningsmæssigt er på lektor-/seniorforskerniveau, men som er bedømt ikke kvalificeret for sine undervisningsmæssige kompetencer, skal universitetet udarbejde en forløbsplan for, hvordan ansøgeren i løbet af op til 2 år kan opnå de pædagogisk-didaktiske kompetencer.

**Dansk ramme for meritering af universitetspædagogiske kompetencer**

I marts 2021 godkendte de otte danske universiteter i regi af Danske Universiteter et fælles rammeværk for meritering af universitetspædagogiske kompetencer. Rammeværket kan bruges som et afsæt for en drøftelse af ønsker og behov for løbende kompetenceudvikling mellem leder og medarbejder som forudsat i den nye stillingsstruktur. Samtidig kan det bruges til at sikre et nødvendigt fokus på pædagogisk-didaktiske kvalifikationer i ansættelsessammenhænge på tværs af de danske universiteter. Rammeværket er derfor generisk formuleret, så det kan favne institutionelle forskelle og være robust ift. lokale strategiske prioriteringer inden for en institution.

Rammeværket er opdelt i to kompetencedimensioner: det didaktiske handlingsrum og det kollegiale handlingsrum. De to dimensioner er valgt for at synliggøre, at god undervisning, vejledning og uddannelse både forudsætter, at den individuelle underviser er kompetent, og at undervisning, vejledning og uddannelse udvikles i det kollegiale fællesskab. Progressionen i det didaktiske handlingsrum knytter sig til stigende selvstændighed i tilrettelæggelsen, mens progressionen i det kollegiale handlingsrum knytter sig til en stigende deltagelse i og ansvar for kollegialt samarbejde og fælles processer. De to kompetencedimensioner (didaktisk og kollegialt) udmøntes i 24 delkompetencer. Rammeværket opererer med tre niveauer for universitetspædagogiske kompetencer og en kategori for særlige uddannelsesopgaver.

**Beslutning om implementering på AU**

Som led i implementering af bekendtgørelse og rammeværk på AU nedsatte Uddannelsesudvalget i foråret 2021 en bred, tværuniversitær arbejdsgruppe med prorektor Berit Eika som forperson. Arbejdsgruppen afleverede sin rapport til Uddannelsesudvalget den 5. oktober 2021 med en lang række anbefalinger, herunder anbefalinger om ny portfolio. Anbefalingerne blev drøftet under en mundtlig høringsrunde med alle fem fakultetsledelser i januar og februar 2022, derefter tilpasset med afsæt i de indkomne forslag, derefter igen drøftet og nu godkendt af Uddannelsesudvalget og senere af Universitetsledelsen (15. juni 2022).

Arbejdsgruppens anbefalinger, høringsrundens tilpasninger og Universitetsledelsens godkendelse af indstillingen indebærer i forhold til implementering af ny undervisningsportfolio:

1. Som følge af bekendtgørelsen implementerer AU en undervisningsportfolio, som alle undervisere vedligeholder løbende.
2. Den løbende obligatoriske undervisningsportfolio indgår i medarbejderudviklingssamtaler (MUS/LUS/GRUS) eller en tilsvarende samtale, og der udvikles derfor redskaber til at understøtte dialogen om pædagogisk-didaktiske kompetencer.
3. Skabelon for undervisningsportfolio ved AU tilpasses rammeværket. Der udestår et betydeligt udviklings- og pilottestarbejde, før der findes en god form. CED bistår AU i dette arbejde.
4. Der sættes en omfangsbegrænsning på AU’s undervisningsportfolio – maks. 7.500 anslag inkl. mellemrum svarende til 3 sider.
5. Indholdselementerne i portfolio på tværs af AU omfatter
   * Opgørelse over og en tilhørende beskrivelse af egen undervisning, vejledning og formidling
   * Eksempel på evaluering eller andet arbejde med kvalitet, samt egen refleksion derover
   * Eksempel på samarbejde med studerende og kolleger om undervisning, vejledning eller formidling
   * Dokumentation for gennemført pædagogisk-didaktisk kompetenceudvikling
   * Portfolio kan derudover inkludere andre emner, som fastlægges lokalt (fakultet/institut)
6. Ved stillingsopslag indgår undervisningsportfolio i bedømmelsen af, hvorvidt en ansøger er kvalificeret. Hvis man i særlige tilfælde ansætter en ansøger, der ikke er universitetspædagogisk kvalificeret, skal instituttet udarbejde en 2-årig plan for opkvalificeringen.
7. Kravet om undervisningsportfolio gælder på AU allerede fra ansøgning til studieadjunkt/adjunkt/forsker/postdoc med hensyntagen til stillingens niveau. Implementering af dette krav forudsætter, at udenlandske ansøgere kan se, hvordan de skal udfylde portfolio. På institutniveau udarbejder og offentliggør man en eksemplarisk, konkret og realistisk undervisningsportfolio med afsæt i AU’s skabelon. CED kan bistå efter behov.
8. AU kræver ved lektor og professoransættelser i tillæg til de fire punkter beskrevet i ovenstående beskrivelse af portfolio et bilag med et ‘teaching statement’. Dette eksemplificeres også.